钦定古今图书集成/明伦汇编/官常典/第089卷 > 棣王琰
## 钦定古今图书集成/明伦汇编/官常典/第089卷 > 棣王琰

按《唐书元宗诸子传》：“元宗三十子：刘华妃生琮，第六
子琬，第十二子璲，赵丽妃生瑛，元献皇后生肃宗皇
帝，钱妃生琰，皇甫德仪生瑶，刘才人生琚，武惠妃生
一，第十五子敏，第十八子琩，第二十一子琦，高婕妤
生璬，郭顺仪生璘，柳婕妤生玢，锺美人生环，卢美人
生瑝，阎才人生玼，王美人生珪，陈才人生珙，郑才人”
生瑱，武贤仪生璿，第三十子璥，馀七子夭，其母氏失
传。按《本传》：棣王琰，开元二年始王鄫，与鄂、鄄二王
同封。后徙王棣，领太原牧，太原以北诸军节度大使。
天宝初，为武威郡都督，经略节度河西、陇右。会妃韦
以过置别室，而二孺人争宠不平，求巫者密置符琰
履中以求媚。仇人告“琰厌魅上帝，伺其”朝，使人取履
视之，信。帝怒责琰，琰顿首谢曰：“臣罪宜死，然臣与妇
不相见二年，有二孺人争长，臣恐此三人为之。”及推，
果验。然帝犹疑琰怒未置，太子以下皆为请，乃囚于
鹰狗坊，以忧薨。妃縚之女无子，还本宗。琰凡五十五
子，得王者四人：僎，王汝南郡；侨，宜都；俊，济南；侒，顺化；
僚，太仆卿；侠，国子祭酒；仁，殿中监。僾，秘书监。宝应元
年，诏复琰王爵。